Here is a page extracted from Wikipedia that may contain CSS, HTML, and a lot of unformatted text.

Title: Rafael Moreno Aranzadi
Content: Iste articlo ye sobre chugador de fútbol Rafael Moreno Aranzadi. Ta atros usos se veiga Pichichi.

Rafael Moreno Aranzadi, mes conoixito como Pichichi, naixito de Bilbau, o 23 de mayo de 1892 y muerto en Bilbau l'1 de marzo de 1922, estió un futbolista que chugó en l'Athletic Club dende 1911 dica 1922. Estió o chugador que fació o primer gol en l'estadio de San Mamés, y seguntes os diarios esportivos d'a epoca yera un chugador muito completo y un gran goleyador, estando remerato tamién por levar un panyuelo nugato en o tozuelo con quatre nyudos.

Estió olimpico con a selección espanyola ganando una medalla d'archent en os Chuegos Olimpicos d'Ambers 1920. Poco dimpués d'a suya retirata prencipió a suya carrera como arbitro de fútbol, pero morió meses dimpués de l'enfermedat dita tifus.

Yera sobrino de Miguel de Unamuno, y en a suya remeranza o diario esportivo Marca entrega o Trofeu Pichichi ta o maximo goleyador de cada temporata en a Primera División d'Espanya.

Bibliografía 
  Zunzunegui, Juan Antonio: Chiripi: historia bufo-sentimental de un jugador de foot-ball. Madrit (1931): Compañía General de Artes Gráficas.

Referencias

Vinclos externos 
  Galería d'imáchens de Pichichi.

Futbolistas d'a Selección Espanyola
Futbolistas d'o País Basco
Futbolistas de l'Athletic Club
Futbolistas en os Chuegos Olimpicos de 1920
Medalla d'archent en os Chuegos Olimpicos
Medallistas olimpicos d'Espanya
Muertos en Bilbau
Naixius de Bilbau
1892 (naixencias)
1922 (muertes)